คือได้หลั่งในแล้วทานยาคุมฉุกเฉินไปวันที่29ธค หลังจากนั้นได้เกิดอุบัติเหตุรถคว่ำมีการผ่าตัดถึง2ครั้ง จนตอนนี้ปัจจุบันประจำเดือนยังไม่มาอยากทราบการเกี่ยวกับการผ่าตัดไหมและมีโอกาสท้องไหม
สวัสดีค่ะ หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณ 58%-95% ขึ้นกับความรวดเร็วในการทานหลังจากที่มีเพศสัมพันธ์ดังนั้น หากประจำเดือนไม่มา อาจลองตรวจหากาารตั้งครรภ์ดูก่อนค่ะ หากตรวจไม่พบ ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ หรือเกิดจากการที่มีอุบัติเหตุ ต้องได้รับการผ่าตัด ซึ่งทำให้ร่างกายเกิดความเครียด และไปมีผลต่อระบบต่อมไร้ท่อที่หลั่งฮอร์โมนต่างๆ รวมถึงฮอร์โมนเพศ ส่งผลต่อการทำงานของรังไข่และการตกไข่ตามมา ทำให้ประจำเดือนไม่มาได้ ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็จะมาในที่สุดค่ะ